પુષ્ય નક્ષત્રની જો સામાન્ય અને બધાને સમજાય તેવી વ્યાખ્યા આપવી હોય તો એમ કહી શકાય કે પુષ્ય નક્ષત્ર એટલે લક્ષ્મીજીને જીવનના આંગણે આવકારવાનો અને વધાવવાનો અદભૂત અને શ્રેષ્ઠ અવસર. પુષ્ય નક્ષત્ર એ નક્ષત્રોનો રાજા છે. આ નક્ષત્રમાં કરવામાં આવેલા તમામ કાર્યો સર્વદા સ્થિર રહે છે. પુષ્ય નક્ષત્રના સ્વામી શનિ અને અધિષ્ઠાતા બૃહસ્પતિ અર્થાત ગુરૂ છે. ગુરૂ શુભત્વનો કારક છે અને શનિ સ્થિરતાનો કારક છે. પુષ્ય નક્ષત્રની સાક્ષીમાં કરવામાં આવેલા તમામ કાર્યો સદૈવ સફળ થાય છે. ઋગ્વેદમાં પુષ્ય નક્ષત્રને મંગલકર્તા વૃદ્ધિકર્તા અને સુખ તેમજ સમૃદ્ધિદાયક માનવામાં આવે છે.